Diari Oficial de la Generalitat Valenciana


Sumari del DOGV 9144, del 05-08-2021 (2021/8490)

RESOLUCIÓ de 22 de juliol de 2021, de la Vicepresidència i Conselleria d'Igualtat i Polítiques Inclusives, per la qual es concedeixen les subvencions per al desenvolupament de programes de serveis socials especialitzats en dona en situació de risc o exclusió social.
--------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9144

Data del DOGV
:   05-08-2021

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2021/8490


Data del document
:   22-07-2021

Organisme emissor
:   Vicepresidència i Conselleria d'Igualtat i Polítiques Inclusives

Tipus de document
:   Resolució

Anàlisi jurídica

 Descriptors 

:   * Vicepresidència i Conselleria d'Igualtat i Polítiques Inclusives
    * ajuda pública

RESOLUCIÓ de 22 de juliol de 2021, de la Vicepresidència i Conselleria d'Igualtat i Polítiques Inclusives, per la qual es concedeixen les subvencions per al desenvolupament de programes de serveis socials especialitzats en dona en situació de risc o exclusió social. [2021/8490]  
Mitjançant la Resolució de 22 de desembre de 2020 (DOGV 8984, 28.12.2020), de la Vicepresidència i Conselleria d'Igualtat i Polítiques Inclusives, es van convocar ajudes, dirigides a entitats sense ànim de lucre, per al desenvolupament de programes de serveis socials especialitzats en dona en situació o risc d'exclusió social per a l'exercici 2021.  
  
La comissió de valoració, constituïda de conformitat amb el que s'estableix en l'article 8.2 de l'Ordre 6/2016, de 21 de març, de la Vicepresidència i Conselleria d'Igualtat i Polítiques Inclusives, per la qual s'estableixen les bases reguladores de les ajudes per a programes de serveis socials especialitzats en l'atenció a dones en situació o en risc d'exclusió social, es va reunir el dia 26 de maig de 2021 i va elevar proposta de resolució a la directora general, conforme amb el contingut de l'acta subscrita per totes les persones integrants de la comissió.  
L'article 8.3 de les bases reguladores de les presents subvencions delega en la persona titular de la direcció general amb competències en dones i igualtat de gènere la resolució de les sol·licituds presentades, per això, fent ús de la facultat conferida, i amb càrrec a la partida pressupostària 16.02.01, programa 323.10, Igualtat de gènere, de la Llei 4/2020, de 30 de desembre, de pressupostos de la Generalitat per a l'exercici 2021 (DOGV 8987, 31.12.2020), resolc:  
  
Primer  
Acceptar la proposta de resolució de la comissió d'avaluació en els seus propis termes.  
  
Segon  
1. Sol·licituds denegades.  
Denegar les sol·licituds que es relaten a continuació pels motius que s'indiquen:  
a) Les entitats no compleixen els requisits establits en la convocatòria.  
  
b) Sol·licitud duplicada: és idèntica a una altra sol·licitud que ha sigut valorada, i el resolc tercer de la convocatòria, estableix que «cada entitat podrà presentar una única sol·licitud per àmbit local d'actuació»  
  
  
c) Els projectes presentats no són objecte de la convocatòria.  
  
d) Els projectes de les entitats que es relacionen a continuació no han aconseguit la puntuació mínima exigida en el punt resolutiu 10.4 de la convocatòria, 51 punts:  
  
  
2. Projectes subvencionats  
Concedir una subvenció a les entitats que es relacionen a continuació, per l'import total de 588.706,80 euros, d'acord amb la consignació pressupostària de 588.706,80 euros, existent en el capítol IV, línia de subvenció S5340.  
  
Tercer  
De conformitat amb la normativa vigent per a l'exercici 2021, el règim de pagaments de les ajudes regulades en la citada resolució és el d'aquelles que van dirigides al finançament de programes d'actuació i activitats de serveis socials especialitzats recollides en l'article 44.1.d.2n de la Llei 4/2020, de 30 de desembre, de pressupostos de la Generalitat per a l'exercici 2021, que estableix els supòsits d'excepció al règim general de deslliuraments. A l'efecte, una vegada concedida l'ajuda, podrà lliurar-se immediatament fins al 100% de l'import.  
  
  
Quart  
L'entitat beneficiària està obligada, com estableixen les bases reguladores, a fer constar en les publicacions i material de difusió del programa la col·laboració de la Vicepresidència i Conselleria d'Igualtat i Polítiques Inclusives. Amb la finalitat d'assegurar el correcte ús dels logotips oficials, haurà de sol·licitar prèviament l'oportuna autorització.  
  
Cinqué  
L'activitat que fonamenta la concessió de la subvenció haurà de realitzar-se per l'entitat beneficiària, de conformitat amb les bases reguladores i amb la convocatòria, com a màxim fins al 31 de desembre de 2021.  
  
Sisé  
1. Les entitats beneficiàries presentaran la justificació del projecte subvencionat davant la direcció territorial que va resultar competent per a la seua instrucció. Aquesta justificació es realitzarà de la forma establida en el resolc dotze, apartat 1 de la convocatòria.  
2. El compte justificatiu de la despesa total, haurà de presentar-se, com a data màxima, el 31 de gener de 2022. Transcorregut el termini assenyalat per a la presentació de la documentació sense que aquella s'haja realitzat, es deixarà sense efecte el dret a l'ajuda concedida, prèvia resolució degudament notificada a l'entitat basada en tal incompliment  
Contra la present resolució, que posa fi a la via administrativa, es podrà interposar potestativament recurs de reposició davant la vicepresidenta i consellera d'Igualtat i Polítiques Inclusives, en el termini d'un mes, de conformitat amb el que s'estableix en els articles 123 i 124 de la Llei 39/2015, d'1 d'octubre, del procediment administratiu comú de les administracions públiques; o bé, podrà interposar-se directament recurs contenciós administratiu davant la Sala Contenciosa Administrativa del Tribunal Superior de Justícia de la Comunitat Valenciana, en el termini de dos mesos a comptar des de l'endemà de la publicació, de conformitat amb el que es disposa en els articles 10 i 46 de la Llei 29/1998, de 13 de juliol, reguladora de la jurisdicció contenciosa administrativa; tot això sense perjudici que puga interposar-se qualsevol altre que s'estime escaient.  
  
València, 22 de juliol de 2021.- La directora general de l'Institut Valencià de les Dones (p. d. article 8.3 de l'Ordre 6/2016, de 21 març): Maria Such i Palomares.